Tohtori Rietrikki Polén’ille
Taivas, ota kiitos meiltä,
 Kiitoksemme lahjoistas:
 Miehiä suot Suomellemme,
 Jotka johtaa kansoas!

 Niinpä puolen sataa vuotta
 Tästä taakse syntyi mies,
 Taimi puhkes, puuksi paisui,
 Myrskyt torjua se ties.

 Moni nyt jo viikset kantaa
 Jok' on lasna kuullunna
 Miehestä, jok' taitti antaa
 Kansalleen ja maallensa.

 Jos ken suomenkieltä sortaa,
 Esill’ on hän aseillaan!
 Valmis aina valon tietä
 Kansallensa avaamaan.

 Ja jos kansaa tunnet, sieltä
 Kuulet rintain huokuvan:
 Suomenkielen puoltajata
 Kiittävän ja siunaavan.

 Sydän sulaa, silmät vettyy,
 Korvillaan kun kuulla saa
 Kansan suusta nimet urhoin,
 Jotka maataan rakastaa.

 Nimihinpä niihin sulkee
 Suomen kansa armaakseen
 Kunnialla kunnon miehen
 Nimen: Rietrikki Polén!

Lähde: Uusi Suometar 2.5.1873.

J. H. Erkko
Runot
Uusi Suometar
1873